ในกรณีบุคคลภายนอกฟ้องให้ผู้รับประกันภัยค้ำจุนรับผิดตามกรมธรรม์ประกันภัยตามป.พ.พ.มาตรา ๘๘๒  มีอายุความกี่ปี
a. 1ปี
b. 3ปี
c. 2ปี
d. 5ปี
คำตอบที่ถูกต้องคือ c.  เพราะว่า  
 
ในกรณีบุคคลภายนอกฟ้องให้ผู้รับประกันภัยค้ำจุนรับผิดตามกรมธรรม์ประกันภัย มีอายุความ ๒ ปี ตามป.พ.พ.มาตรา ๘๘๒ จะนำอายุความละเมิดตามป.พ.พ.มาตรา ๔๔๘ มาใช้บังคับไม่ได้ (ฎ.๒๙๐๔/๓๕) ดังนี้  หากผู้ได้รับความเสียหายฟ้องทั้งผู้กระทำละเมิดและฟ้องผู้รับประกันภัยมาด้วยกัน อายุความที่จะบังคับในแต่ละย่อมไม่เท่ากัน โดยอายุความฟ้องผู้ทำละเมิด (รวมทั้งนายจ้าง ตัวการ ฯลฯ) มีกำหนด ๑ ปี นับแต่วันที่ผู้ต้องเสียหายรู้ถึงการละเมิดและรู้ตัวผู้จะพึงต้องชดใช้ค่าสินไหมทดแทนตามป.พ.พ.มาตรา ๔๔๘ วรรคหนึ่ง ส่วนอายุความฟ้องผู้รับประกันภัยมีกำหนด ๒ ปีตามป.พ.พ.มาตรา ๘๘๒ (ฎ.๘๕๓๓/๔๒ ปชญ) ดังนี้ หากผู้ได้รับความเสียหายฟ้องทั้งผู้กระทำละเมิดและฟ้องผู้รับประกันภัยมาด้วยกัน อายุความที่จะบังคับในแต่ละย่อมไม่เท่ากัน โดยอายุความฟ้องผู้ทำละเมิด (รวมทั้งนายจ้าง ตัวการ ฯลฯ) มีกำหนด ๑ ปี นับแต่วันที่ผู้ต้องเสียหายรู้ถึงการละเมิดและรู้ตัวผู้จะพึงต้องชดใช้ค่า สินไหมทดแทนตามป.พ.พ.มาตรา ๔๔๘ วรรคหนึ่ง ส่วนอายุความฟ้องผู้รับประกันภัยมีกำหนด ๒ ปีตามป.พ.พ.มาตรา ๘๘๒ (ฎ.๘๕๓๓/๔๒ ปชญ) 

ข้อสังเกต อายุความตามป.พ.พ.มาตรา ๘๘๒ เป็นอายุความฟ้องผู้รับประกันภัยให้รับผิดในค่าสินไหมทดแทนเพราะความรับผิดของผู้รับประกันภัยเกิดขึ้นตามสัญญาประกันภัย
กฎหมายประกันภัย,คำพิพากษาศาลฎีกา